Diari Oficial de la Generalitat Valenciana


Sumari del DOGV 6620, del 30-09-2011 (2011/9921)

RESOLUCIÓ de 20 de setembre de 2011, de la directora gerent de l'Agència Valenciana de Salut, de la Conselleria de Sanitat, per la qual adjudica ajudes per a la investigació en l'àmbit de la salut mental a la Comunitat Valenciana durant l'any 2011.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6620

Data del DOGV
:   30-09-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/9921


Data del document
:   20-09-2011

Organisme emissor
:   Agència Valenciana de Salut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de setembre de 2011, de la directora gerent de l'Agència Valenciana de Salut, de la Conselleria de Sanitat, per la qual adjudica ajudes per a la investigació en l'àmbit de la salut mental a la Comunitat Valenciana durant l'any 2011. [2011/9921]  
L'Orde 4/2011, de 7 d'abril (DOCV núm. 6507, de 26.04.2011) va convocar ajudes per a la investigació en l'àmbit de la salut mental a la Comunitat Valenciana durant l'any 2011 i va establir les bases reguladores per a la concessió de les ajudes.  
Per a això, s'ha establit en els pressupostos de la Generalitat per a l'exercici 2011 una dotació de 60.000 euros en l'aplicació pressupostària 24.85.82.0654.220.07.9, codi de línia T5861000, a fi de finançar estes investigacions en l'àmbit de la salut mental.  
Les entitats que s'allisten els annexos I i II han sol·licitat estes ajudes en els termes que preveu l'orde.  
  
Atesa la normativa general i examinats els projectes aportats, objecte de la convocatòria, la comissió avaluadora va avaluar els projectes individualment i, seguint els criteris de valoració que establix la base setena de l'annex I de l'orde, va emetre un informe en què es concretava el resultat de l'avaluació efectuada. L'òrgan instructor, a la vista d'este informe i de l'expedient, va formular la proposta de resolució definitiva.  
Vista la proposta de resolució definitiva, resolc:  
  
Primer  
Concedir les ajudes per al finançament d'investigacions en l'àmbit de la salut mental a la Comunitat Valenciana que s'han de fer durant l'any 2011 que s'allisten en l'annex I per les quantitats indicades, per un import total de seixanta mil euros (60.000,00 €), i desestimar les sol·licituds d'ajudes que figuren en l'annex II.  
  
Segon  
L'ordenació i la justificació del pagament de les subvencions s'ha de fer d'acord amb les bases deu i onze de la convocatòria que fa l'Orde 4/2011, de 7 d'abril. D'acord amb estes bases, les factures i justificants s'han de presentar en el Servici de Salut Mental de la Direcció General d'Assistència Sanitària, com a màxim el dia 16 de novembre de 2011. La falta de justificació dins del termini, segons l'article 37 de la Llei 38/2003, de 17 de novembre, General de Subvencions, i l'article 70 del Reial Decret 887/2006, de 21 de juliol, que aprova el Reglament de la Llei General de Subvencions, dóna lloc a la pèrdua del dret al cobrament total o parcial de la subvenció. Esta resolució té l'efecte que establix l'article 25 de la Llei 38/2003, de 17 de novembre, General de Subvencions.  
  
  
Tercer  
Els beneficiaris han d'enviar a l'òrgan instructor, fins al 31 de gener de 2012, la memòria final de les activitats realitzades, en suport informàtic i en paper, firmada i segellada pel representant legal de l'entitat beneficiària. No presentar la memòria és motiu de reintegrament de la subvenció concedida.  
  
Quart  
Els projectes que no reben ajuda els poden arreplegar les persones interessades, o una persona autoritzada, en el Servici de Salut Mental de la Conselleria de Sanitat (c/ Doctor Rodríguez Fornos, 4) durant els tres mesos següents a la publicació en el Diari Oficial de la Comunitat Valenciana de la resolució de la convocatòria. Transcorregut este termini, es destruiran.  
  
Cinqué  
S'ha de notificar a tots els interessats la present resolució que no esgota la via administrativa, podent interposar-se contra la mateixa recurs d'alçada davant del Sr. conseller de Sanitat en el termini d'un   
mes, a comptar de l'endemà de la seua publicació, d'acord amb l'article 27.2 del Decret 25/2005, de 4 de febrer del Consell, i el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 20 de setembre de 2011.- La directora gerent de l'Agència Valenciana de Salut: M. Manuela García Reboll.Annex I  
Llista definitiva de sol·licituds estimades  
  
  
  
  
Annex II  
  
Llista definitiva de sol·licituds desestimades o excloses  
  
  
  
  
Motius de desestimació o exclusió  
1: No assolix la valoració mínima fixada per la comissió avaluadora.  
2: No esmena la falta de documentació.  
  
  
  
\* \* \* \* \*  
  
Anexo I  
  
Relación definitiva de solicitudes estimadas  
  
  
  
  
  
  
 ANEXO II  
  
Relación definitiva de solicitudes desestimadas o excluidas  
  
  
  
  
1: No alcanza la valoración mínima fijada por la Comisión Evaluadora.   
2: No subsana la falta de documentación